open-index/open-wikipedia-markdown huggingface dataset:
Rubellius Plautus

**Rubellius Plautus** (nescimus, quando natus sit, mortuus est anno 62) fuit senator Romanus. Pater eius Gaius Rubellius Blandus erat, mater Iulia Livia, filia Drusi Iulii Caesaris. Uxorem duxit filiam Lucii Antistii Veteris,Antistiam Polittam, ex qua liberos habuit. Ita familiaris domus Caesarum fuit. Agrippina mater Neronis imperatoris anno 55 eum movisse dicitur, ut rebus novis studeret. Nero idcirco Rubellium timebat et anno 60 Rubellium in Asiam removit. Anno 62 Nero eum necari iussit. Rubellii interitus etiam amicis ut Quinto Marcio Barea Sorano perniciei fuit. Tacitus de Rubellio iudicavit: "*... et omnium ore Rubellius Plautus celebratur, cui nobilitas per matrem ex Iulia familia. ipse placita maiorum colebat, habitu severo, casta et secreta domo, quantoque metu occultior, tanto plus famae adeptus*". 

## Notae 
Categoria:Senatores
Categoria:Mortui 62
Categoria:Nati 33
Hospitium Christi

thumb|Despectus in hospitium.
**Hospitium Christi** (Anglice ''Christ's Hospital'') est schola, hodie in Sussexia conducta, Londinii ab Eduardo VI rege anno 1552 conditum. Ibi sunt 831 discipuli. Potissimus magister est Ioannes Franklin.

Sententia scholae est "Omnes honorate, fraternitatem diligite, Deum timete, regem honorificate" (1&nbsp;Petr 2, 17).

## Nexus externi 
* Situs scholae (Anglice)

!
Categoria:Constituta 1552
Oeconomia politica

[thumb|''Discours sur l'oeconomie politique'' a [Ioannes Iacobus Russavius|Ioanne Iacobo Russavio , 1758]]
**Œconomia politica** terminus erat quem introduxit Antonius de Montchrétien anno 1615. Eo appellabatur scientia relationum productionis, praesertim inter tres classes principales societatis capitalisticae quae sunt capitalistica, proletaria ac agricolaria, quae etiam origo theoriae Adami Smith, Davidis Ricardo, Iacobi Mill, Ioannis Baptistae Say et Thomae Roberti Malthi.

Doctrina oeconomiae politicae spectat ad res oeconomicas totius civitatis vel orbis terrarum a conversione industriali, mercatu, aemulatione mercatoria et divisione laborum, cum doctrina oeconomiae originalis solummodo ad res oeconomias familiae seu domus spectaret.

Œconomia politica dividi potest in partes tres. 

*In prima parte agitur de confectione divitiarum
*in secunda de distributione divitiarum
*in tertia de consumtione (sic!) divitiarum

Œeonomia politica etiam tractatur a Carolo Marx quod origo theoriae de possibilitate democratiae a Kennetho Arrow et Amartya Sen. 

## Notae
*Discrimen oeconomicum
*Forum mundi universi
*Historia oeconomica
*Philosophia politica
*Scientiae sociales
*Theoria valoris

## Nexus externi 
*Introductio in oeconomiam politicam alias nationalem ad recentissimos ... Von János Henfner INTRODUCTIO IN ŒCONOMIAM POLITICAM ALIAS NATIONALEM AD RECENTISSIMOS SCIENTIARUM POLITICARUM PROGRESSUS EXACTA PER JOANNEM HENFNER, IN REGIA ACADEMIA ZAGRABIENSI SCIENTIARUM POLITICARUM, JURIS ITEM CAMB. MERCANT. ET STYLI CURIALIS POLITICI PROFESSOREM P. O. ZAGRABIAE, Typis Francisci Suppan, Caes. Reg. privilegiati Typographi et Bibliopolae. 1831.

Categoria:Oeconomia
Vidkun Quislinus

[thumb|Quislinus Asloae anno [1942.]]
[thumb|Quislinus [subscriptionem mulieri anno 1943 dat.]]
**Vidkun Abraham Lauritz Jonssøn Quislinus** (natus *Quisling* in Fyresdal die 18 Iulii 1887; supplicio affectus Asloae die 24 Octobris 1945) fuit miles et politicorum peritus Norvegicus, fascista qui ab anno 1942 usque ad annum 1945, Norvegia a Germania NSDAP Nazista capta, ministrorum praeses fuit, unde *quisling* nomen substantivum proditorem vocabulum in multis linguis significans factus est.

## Notae
## Bibliographia
*Barth, Else M. 2003. ''A Nazi Interior: Quisling's Hidden Philosophy.* Francofurti: Lang. ISBN 3-631-50816-6.
*Dahl, Hans Fredrik. 1999. *Quisling. A Study in Treachery,'' conversus ab Anne-Marie Stanton-Ife. Cantabrigiae: Cambridge University Press. ISBN 0-521-49697-7. Google Books.

Categoria:Milites Norvegiae
Categoria:Politici Norvegiae
Categoria:Secundum bellum mundanum
Materialismus dialecticus

**Materialismus dialecticus** est theoria materialismo more dialectico naturae et historiae, fundata super dialecticam Hegelis et Ludovici Feuerbach rationem, quae materialistice perhibetur. Ea est philosophia et "conceptio mundis" marxismi, quae a Carolo Marx et Friderico Engels excogitata est, doctrina momenti materiae et logica contradictionis.

## Bibliographia
*Grant, Ted, et Alan Woods. 2003. *Dialectical Philosophy and Modern Science.* Reason in Revolt, 2. Algora Publishing. ISBN 087586158X.
*Hollitscher, Walter. 1953. Dialectical Materialism and the Physicist. *Bulletin of the Atomic Scientists* 9(2):54–57.
*Lefebvre, Henri. 2009. *Dialectical Materialism.* Conv. John Sturrock. Minneapoli: University of Minnesota Press. ISBN 9780816656189.

Categoria:Philosophia
Categoria:Dialectica
Socialismus scientificus

**Socialismus scientificus** est cuiusdam generis socialismus qui analysis et comprehensionis scientificarum legum historiae atque societatis gratia a socialismo utopico, sicut a Roberto Owen, distinguitur.

Tamen notio ''Qu'est ce-que la propriété?* Petri Iosephi Proudhon, de quo Carolus Marx criticam fecit, Fridericus Engels more positivo in libro *Die Entwicklung des Sozialismus, von die Utopie zur Wissenschaft* adhibuit.

## Bibliographia 
* Carolus Marx, *Misère de la philosophie''. Bruxellis, 1847

Categoria:Philosophia
Categoria:Socialismus
Catharina de Bora

[thumb|upright|Catharina de Bora, [Lucas Cranach maior anno 1526 pinxit]]

**Catharina de Bora** (nata die 29 Ianuarii 1499 Neukieritzsch-Lippendorf in Saxonia, mortua die 20 Decembris 1552 Argeliae) fuit nonna involuntaria et habitu monialis deposito Lutheri reformatoris mulier. Sepulta est Argeliae in pulcherrimo Fano Deiparae.
## Vita
thumb|upright|Vexilla familiae de Bora
Filia Ioannis Bora et Annae Borae (innuba: *Haubitz*) iam in pueritia in monasterium Nimbsch apud civitatem Grimmensem in Saxonia intraverat. Hinc autem die 4 Aprilis 1523 una cum octo monialibus confugit scriptis Lutheri lectis. Ibi enim statutum est nonnas invitas in claustris votis religiosis non ligari posse. Wittenbergae apud secretarium urbanum Philippum Reichenbach (qui postea demarchus creatus est) sarta ac tecta conservata est. Eam in matrimonium duxit Lutherus die 13 Iunii 1525. Cum maritus naturae concessisset, Catharina urbem deseruit. Anno 1548 reversa identidem cibis carebat. Epidemia autumni 1552 coacta est Wittenbergensibus iterum valedicere; cum infantibus Argeliam petivit qua paucos menses post mortem obiit.

## Nexus externi 
* De Catharina de Bora
* Wolfgang Liebehenschel: Catharina de Bora et vita sua

Categoria:Mulieres
Categoria:Propinqui hominum clarorum
Categoria:Incolae Germaniae
Categoria:Nati 1499
Categoria:Mortui 1552
Willard Franciscus Libby

** Willard Franciscus Libby** (natus die 17 Decembris 1908 in Grand Valley, Coloratum; mortuus die 8 Septembris 1980 in Angelopoli) fuit chemicus Americanus. Anno 1960 Nobelianum Chemiae Praemium abstulit propter inventionem radiodationis secundum carbonium.

## Opera 
* Willard F. Libby: *Radiocarbon Dating*. University of Chicago Press, Sicagi 1952

## Nexus externi 
* De Willard Francisco Libby in pagina Nobeliano Chemiae Praemio dicata 

Categoria:Incolae Colorati
Categoria:Chemici Civitatum Foederatarum
Categoria:Eruditi Civitatum Foederatarum
Categoria:Praemium Nobelianum Chemiae
Categoria:Nati 1908
Categoria:Mortui 1980
Nicolaus II Bernoullius

** Nicolaus II Bernoulli ** (natus clara gente Bernoullia Basiliae die 6 Februarii 1695; mortuus Petropoli die 26 Iulii 1726) fuit mathematicus Helveticus qui studium de aequatione differentiali et probabilitate fecit et apud Universitatem Basiliensem studuit. Et socius Academice Scientiarum Rossicae electus est Iohannes Bernoulli filius et Daniel Bernoulli frater erat. 

## Nexus externi 
* Nicolai II Bernoulli Operum index  
* [Biographia](http://www-history.mcs.st-andrews.ac.uk/Biographies/Bernoulli_Nicolaus(II).html) apud MacTutor 

Categoria:Mathematici Helvetiae
Categoria:Gens Bernoullia
Alanus Bullock

**Alanus Aloysius Carolus Bullock, Baro Bullock** (natus die 13 Decembris 1914 in Trowbridge, Anglia – mortuus est die 2 Februarii 2004 in comitatu Oxoniensi) fuit historicus Britannicus.

## Opera selecta 
**Hitler: A Study in Tyranny*. Londinium 1952
**Mother Russia* 
**Hitler and Stalin: Parallel Lives*. 1991 

Categoria:Historici Britanniae
Categoria:Biographi
Categoria:Auctores Anglici
Categoria:Nati 1914
Categoria:Mortui 2004
Aloysius Hudal

**Aloysius Hudal** (natus Graeciae in urbe Styriae die 31 Maii 1885; mortuus Romae die 19 Maii 1963) fuit presbyter et postea Ecclesiae Catholicae episcopus et theologus, cuius opera nazistae post secundum bellum mundanum effugere potuerunt.

## Opera 
* Alois Hudal, *Die Grundlagen des Nationalsozialismus.* Eine ideengeschichtliche Untersuchung, Lipsiae, Vindobonae, Johannes Günther Verlag 1937, 
* Alois Hudal, *Römische Tagebücher*, Graeciae-Stuttgarti 1976, ISBN 3-7020-0242-1

## Bibliographia 
* Thomas Brechenmacher, *Alois Hudal - der "braune Bischof"?*, in: Freiburger Rundbrief, Nr.2 14 (2007) S.130-132, ISSN 0344-1385
* Markus Langer, Alois Hudal. *Bischof zwischen Kreuz und Hakenkreuz. Versuch einer Biographie*, Vindobonae 1995 (Univ. Diss.);
* Uki Goñi: *Odessa. Die wahre Geschichte. Fluchthilfe für NS-Kriegsverbrecher.* Berolini/Hamburgi 2006. ISBN 3-935936-40-0

## Nexus externi 
* 

Categoria:Episcopi Ecclesiae Catholicae
Categoria:Incolae Austriae
Categoria:Nati 1885
Categoria:Mortui 1963
Categoria:Fascismus in Germania
Corinna Harfouch

thumb|Corinna Harfouch (September 2012)
** Corinna Harfouch** (nata Corinna Meffert die 16 Octobris 1954 in Suhl), est actrix Germanica.

## Pelliculae selectae 
* 2004: Der Untergang 
* 2006: Das Parfum – Die Geschichte eines Mörders 

## Nexus externi 
* 
* Biographia apud film-zeit.de 
* Corinnae Harfouch imagines 

Categoria:Actores Germaniae
Iohannes Bernoullius

thumb|Iohannes Bernoullius

**Iohannes Bernoullius** (natus Basiliae clara familia Bernoullia die 27 Iulii 1667 – ibidem mortuus est die 1 Ianuarii 1748) fuit mathematicus ac medicus Helveticus. Iacobus Bernoullius frater et Nicolaus II Bernoullius, Daniel Bernoullius ac Iohannes II Bernoullius filii sui erant. Studium de analysi mathematica, integratione calculi infinitesimalis cum functione exponentiali fecit, atque Hospitalii regulam in facto inventus est.

## Vide 
* Gens Bernoullia
## Nexus externi 
* De Iohanne Bernoullio
* De Iohanne Bernoullio in mathematicae genealogia
*Bernoulli, J. *Prima calculatio integralis*. 
* Die Streitschriften By Jakob Bernoulli, Jean Bernoulli, Herman Heine Goldstine, P. Radelet-de Grave 

Categoria:Mathematici Helvetiae
Categoria:Auctores Latini recentiores
Categoria:Gens Bernoullia
Georgius Capitani

** Georgius Capitani** (natus Lutetiae die 29 Decembris 1927; mortuus die 25 Martii 2017) fuit moderator cinematographicus Italicus, qui etiam sub alieno nomine George Holloway operam dedit.

## Pelliculae selectae 
*2002 - *Papa Giovanni. Ioannes XXIII* – Angelus Roncalli

## Nexus externus 
* 

Categoria:Moderatores cinematographici Italiae
Categoria:Nati 1927
Categoria:Mortui 2017
Numerius Cestius

**Numerius Cestius** (nescimus, quando natus mortuusve sit) senator Romanus primo saeculo post Christum natum fuit. Anno 55 consul suffectus successor Neronis creatus est. Martio et Aprili fasces tenuit.

## Notae 
Categoria:Consules
Categoria:Senatores
Categoria:Nati saeculo 1 a.C.n. aut 1
Categoria:Mortui saeculo 1 aut 2
Daniel Bernoullius

thumb|280px|Daniel Bernoullius
**Daniel Bernoullius** (natus Groningae clara gente Bernoullia die 8 Februarii 1700 - mortuus est Basiliae die 17 Martii 1782) fuit mathematicus ac physicus Nederlando-Helveticus. Iacobus Bernoulli patruus suus erat, frater eius Nicolaus II Bernoulli. Studii de conservationis energiae, aequatione differentiali functionibus trigonometricae, probabilitate, statistica fecit. 

Alama mater sua Universitas Basiliensis fuit et socius Academiae Scientiarum Francicae fuit.

* Gens Bernoullia

## Nexus externi 
* Bernoulli_Daniel i.html Biographia apud MacTutor 

Categoria:Physici Helvetiae
Categoria:Mathematici Helvetiae
Categoria:Res statisticae
Categoria:Gens Bernoullia
Gnaeus Cornelius Lentulus Gaetulicus (consul 55)

**Gnaeus Cornelius Lentulus Gaetulicus** (natus mortuusque ignotis annis) senator Romanus primo saeculo post Christum natum fuit. Filius fuit Gnaei Cornelii Lentuli Gaetulici, consulis ordinarii anno 26. Anno 55 ipse consul suffectus creatus est.

## Notae 

Categoria:Consules
Categoria:Senatores
Categoria:Nati saeculo 1
Categoria:Mortui saeculo 1
Lentulus Gaetulicus, Gnaeus
Publius Cornelius Lentulus Scipio (consul 56)

**Publius Cornelius Lentulus Scipio** (nescimus, quando natus mortuusve sit) senator Romanus primo saeculo fuit. Pater eius Publius Cornelius Lentulus Scipio anno 24 consul suffectus creatus est. Frater Publius Cornelius Scipio Asiaticus anno 68 consulatum suffectum administrabat. Ipse Lentulus anno 56 consul ordinarius fuit.

## Notae 

Categoria:Senatores
Categoria:Nati saeculo 1
Categoria:Mortui saeculo 1 aut 2
Lentulus Scipio, Publius
Ioannes de Ionvilla

[thumb|upright=1.5|Ioannes de Ionvilla librum suum [Ludovicus X (rex Francorum)|Ludovico regi Navarrae et comiti Campaniensi dat. Ioannes de Ionvilla, *Livre de Saint Louis*: Bibliotheca Nationalis Francica MS Français 13568 f. 1r]]
**Ioannes de Ionvilla** (natus anno 1224 aut 1225; mortuus 24 Decembris 1317), filius Simonis (qui frater erat archiepiscopi Guillelmi) fuit dominus Ionvillae et siniscalcus Campaniae. Fuit etiam rerum gestarum scriptor et regis Sancti Ludovici biographus.

## Opera 
* *La vie de saint Louis*
* "Credo" 
* Epistula ad regem Ludovicum X

## Nexus externi 
* Arnaud Baudin, "Jean de Joinville (1225-1317)" apud *Le comté de Champagne et de Brie au Moyen Age*
* Jean de Joinville apud arlima.net
* 
* De Ioanne de Ionvilla in "Namen, Titel und Daten der franz. Literatur" 

Categoria:Nati 1225
Categoria:Mortui 1317
Categoria:Auctores Francogallici
Categoria:Biographi
Categoria:Participes septimae expeditionis sacrae
Categoria:Historici Franciae
Categoria:Ludovicus IX (rex Francorum)
Cereus paschalis

[200px|thumb|Cereus paschalis in Cathedrali Sancti Olavi positus, [Asloae in capite Norvegiae.]]
**Cereus paschalis** vel **candela paschalis** est magnus cereus, qui ad initium vigiliae Paschalis in Christianitate Occidentali (praecipue in ecclesiis Romanis Catholicis, Anglicanis, Lutheranis) accenditur. Iuxta praesentem ritum, extra templi ianuas novo benedicto igne excusso de lapide accensus, cereus ipse benedicitur a presbytero et, signatus numeris anni praesentis, litteris alpha et omega, quinque granis thuris aut quinque clavis in modum crucis dispositis pungitur, antequam a diacono, aut, si abest diaconus, a presbytero in ecclesiam obscuram portatur. Ter fit statio, intra ianuas, in media ecclesia, et ante gradum apsidis, diacono clamante "lumen Christi" et respondente populo "Deo gratias"; dein cereus in summo ponitur candelabro affabre confecto et, ubi mos est, floribus vernalibus ornato. Tum cereo thus offertur, diaconusque ex ambone praeconium paschale cantat. 

Post evangelium lectum, cereus ad benedictionem aquae baptismalis a candelabro sublatus in processione ad fontem baptismalem portatur terque in aquam benedicendam immergitur. 

Variae sunt explanationes cerei paschalis. Effigiem esse eum affirmant ipsius Christi qui de mortuis victor resurrexerit: materiam cerae significare carnem Salvatoris mundi, filum animam sub carne latentem, flammam et lucem deitatem Verbi incarnati.
Praeterea cereus dicitur columnam flammarum significare, quae nocte Israelitas ex servitute Aegyptia trans mare Rubrum in libertatem duxit. 
Omnibus autem explanationibus commune est cereum hunc non solam claritatem vel lucem a Christo exientem designare, sed - ut est vis vera huius nominis - originem et fontem lucis, i. e. Christum ipsum.

Post tempus paschale, cereus in baptisterium movetur, ubi modo accenditur cum baptismata et obsequia defunctorum fiunt.

Grandia candelabra cereorum paschalium artificiose confecta multis in ecclesiis exstant, velut Romae in Basilica Sancti Ioannis in Laterano et in Basilica Sancti Pauli extra muros.

## Notae 
## Nexus externi 
* 

Categoria:Liturgia
Categoria:Sacramentalia
Galtonia

***Galtonia*** est planta florens familiae Asparagacearum, in Africa Australi orta, et nomine Francisci Galton Equitis appellata. *Galtonia candicans* (Anglice *Cape Hyacinth*) in hortis privatis saepe excolitur; *Galtonia viridiflora,* floribus subviridibus, est alia generis species pervulgata.

## Nexus externi 
Categoria:Asparagaceae
Categoria:Genera plantarum
Categoria:Genera plantarum ex hominibus appellata
Categoria:Taxa Decaisne
Calvinismus

**Calvinismus** est doctrina Iohannis Calvini (1509-1564) et societas religiosa quam ipse constituit.

## Doctrina 
Ex una parte, solae Biblia Sacra sunt fons et regula fidei; ex altera, sic habetur gratia Dei ut locus non sit hominis libertati neque libero arbitrio. Ergo duplex est praedestinatio: alii homines a Deo praedestinantur in salutem; alii in aeternam damnationem.

De gratia autem, illis tantum datur, qui salvi fient. Quare sacramenta non sunt efficaces gratiae viae, sed tantum fidei testimonia. Baptismum tantum habent et eucharistiam, sed transubstantiationem negant.

Calvinismus gradus ecclesiasticos non recipit.

*Hugenoti
*Presbyterianismus
*Reformatio

Categoria:Ecclesia Reformata
Lucius Volusius Saturninus

**Lucius Volusius Saturninus** (natus anno 38 a.C.n. vel 37 a.C.n., mortuus anno 56) senator Romanus fuit. Patria familiae Lucus Feroniae erat, ubi Volusii villam magnam possidebant. Pater eius Lucius Volusius Saturninus erat. Ipse anno 3 consul suffectus creatus est. Augusto imperatore regnante anno 9/10 proconsul Asiam administravit, tum legatus ignotae provinciae, forsitan Illyrici fuit, tum ad annum 38 aut diutius legatus pro praetore Dalmatiae factus est, denique anno 42 ad mortem anno 56 praefectus urbi Romae erat. Praeterea collegiis sodalium Augustalium et Titiorum interfuit. Senatus Volusio mortuo funus censorium constituit. Tacitus scripsit "*... at L. Volusius egregia fama concessit, cui tres et nonaginta anni spatium vivendi praecipuaeque opes bonis artibus, inoffensa tot imperatorum amicitia fuit.*"
Filius eius Quintus Volusius Saturninus, consul ordinarius anni 56 fuit.

## Notae 
Categoria:Consules
Categoria:Senatores
Categoria:Proconsules Asiae
Categoria:Legati Illyrici
Categoria:Legati Dalmatiae
Categoria:Praefecti urbi Romae antiqui
Categoria:Nati 37 a.C.n.
Categoria:Mortui 56
Marcus Trebellius Maximus

**Marcus Trebellius Maximus** (nescimus, quando natus sit, mortuus post annum 72) senator Romanus fuit. Anno 36 legatus legionis in Syria a legato provinciae, Lucio Vitellio Cietas gentem missus est et eos subegit. Anno 41 in senatu fuit ubi quantum Caligulam odisset post eius necem palam ostendit. Anno 55 cum Lucio Annaeo Seneca consul suffectus erat. Anno 61 cum legato Augusti pro praetore Belgicae Quinto Volusio Saturnino, consule ordinario anni 56 et Tito Sextio Africano, consule suffecto anni 59, ad censos agendos in Galliam missus est. Ibi Sextius et Volusius de primo loco legationis iurgaverunt: "*Trebellium dum uterque dedignatur, supra tulere*". Anno 63 legatus Augusti pro praetore Britanniae factus est, sed ibi bella non gessit. Anno 69 initio belli civilis Trebellius militibus invisus erat. Tacitus de ea re scripsit: "*Praeerat Trebellius Maximus, per avaritiam ac sordis contemptus exercitui invisusque. accendebat odium eius Roscius Coelius legatus vicensimae legionis, olim discors, sed occasione civilium armorum atrocius proruperant. Trebellius seditionem et confusum ordinem disciplinae Coelio, spoliatas et inopes legiones Coelius Trebellio obiectabat, cum interim foedis legatorum certaminibus modestia exercitus corrupta eoque discordiae ventum ut auxiliarium quoque militum conviciis proturbatus et adgregantibus se Coelio cohortibus alisque desertus Trebellius ad Vitellium perfugerit*". Sed Vitellius, quod Trebellius fugerat, Marcum Vettium Bolanum, consulem suffectum anni 66 legatum Britanniae fecit. 
Superstes erat belli civilis, nam anno 72 *frater Arvalis* erat. 

## Notae 
Categoria:Consules
Categoria:Senatores
Categoria:Legati Britanniae provinciae
Categoria:Nati saeculo 1 a.C.n. aut 1
Categoria:Mortui saeculo 1 aut 2
Categoria:Gens Trebellia
Publius Palfurius

**Publius Palfurius** (nescimus, quando natus mortuusve sit) senator Romanus primo saeculo post Christum natum fuit. Anno 55 consul suffectus in locum Marci Trebellii Maximi creatus est. Cum Lucio Annaeo Seneca fasces tenuit. Filius Marcus Palfurius Sura orator et philosophus Stoicus a Vespasiano e senatu expulsus est.

## Notae 
Categoria:Consules
Categoria:Senatores
Categoria:Nati saeculo 1 a.C.n. aut 1
Categoria:Mortui saeculo 1 aut 2
Lucius Duvius Avitus

**Lucius Duvius Avitus** (nescimus, quando natus mortuusve sit) senator Romanus primo saeculo post Christum natum erat. Inter primos Gallos fuit, qui in senatum adlecti sunt. Patria eius Vasio Vocontiorum fuit. Post praeturam legatus Augusti pro praetore Aquitaniam administravit. Mensibus Novembri et Decembri anni 56 cum Publio Clodio Thrasea Paeto consul suffectus erat. Sexto Afranio Burro praefecto praetorio, cuius patria etiam Vasio erat, suadente anno 57/58 legatus Germaniae Inferioris factus est. Frisios, qui agrum cis Rhenum occupaverant, pepulit et tum cum legato Germaniae Superioris, Tito Curtilio Mancia Ampsivarios Germanos, cum sedes a Frisiis relictas occupavissent, vicit.

## Notae 
Categoria:Consules
Categoria:Senatores
Categoria:Legati Germaniae Inferioris
Categoria:Nati saeculo 1 a.C.n. aut 1
Categoria:Mortui saeculo 1 aut 2
Gnaeus Pedius Cascus

**Gnaeus Pedius Cascus** (nescimus, quando natus mortuusve sit) senator Romanus primo saeculo post Christum natum erat. Anno 71 consul suffectus cum Domitiano Caesare creatus est. Tum legatus Augusti pro praetore Dalmatiae fuit. 

## Notae 
Categoria:Consules
Categoria:Senatores
Categoria:Legati Dalmatiae
Categoria:Nati saeculo 1
Categoria:Mortui saeculo 1 aut 2
Quintus Volusius Saturninus

**Quintus Volusius Saturninus** (nescimus, quando natus mortuusve sit) senator Romanus primo saeculo fuit. Pater eius Lucius Volusius Saturninus consul suffectus anni 3 et postea praefectus urbi erat. Ipse Quintus a Claudio inter patricios adlectus anno 56 consul ordinarius factus est. Eo anno pater grandaevus mortuus est et filius laudationem funebrem habuit. Quintus tribus collegiis sacerdotum interfuit: sodalibus Augustalibus, sodalibus Titiis, fratribus Arvalibus. Anno 61 legatus Augusti pro praetore Belgicae ad censum agendum cum Tito Sextio Africano, consule suffecto anni 59 et Marco Trebellio Maximo, consule suffecto anni 56 in Galliam missus est. Ibi de primo loco legationis iurgaverunt. Duos filios habuit Lucium Volusium Saturninum, consulem ordinarium anno 87 et Quintum Volusium Saturninum, consulem ordinarium anni 92.

## Notae 
Categoria:Senatores
Categoria:Legati Galliae Belgicae
Categoria:Nati saeculo 1
Categoria:Mortui saeculo 1
Publius Clodius Thrasea Paetus

**Publius Clodius Thrasea Paetus** (nescimus, quando natus sit, mortuus est anno 66) senator Romanus fuit. Patria eius Patavium fuit. Uxor eius Arria Minor erat, filia Auli Caecinae Paeti, qui anno 42 coniurationi Lucii Arruntii Camilli Scriboniani interfuit. Post Caecinae mortem cognomen Paeti assumpsit. Anno 56 consul suffectus creatus est. Anno 57 in senatu Gaium Cossutianum Capitonem, legatum Ciliciae, accusavit. Anno 59 senatu exiit, cum patres post caedem Agrippinae matris principi supplicationes decreverunt. Anno 62, cum Antistius Sosianus praetor probrosorum carminum in Neronem accusatus esset, Thrasea adeptus est, ut tantum relegaretur, neque, ut Nero cupiverat, supplicio supremo afficeretur. Quamquam Thrasea ab hoc die numquam curiam intravit, Nero tamen mortem eius decrevit. Anno 66 Nero senatum ad supplicium coegit. Thrasea autem mortem voluntariam petivit. Filiam habuit Fanniam, quae Gaio Helvidio Prisco philosopho nupsit. Quintus Iunius Arulenus Rusticus laudationem Thraseae composuit quae ei causa mortis a Domitiano fuit.
Gaius Plinius Secundus Thraseam ita describit: "... mandemusque memoriae quod vir mitissimus et ob hoc quoque maximus Thrasea crebro dicere solebat: 'Qui vitia odit, homines odit.'"

## Notae 
## Nexus externi 
*Clodius 58 in Paulys Real-Enzyklopädie der classischen Altertumswissenschaft

Categoria:Nati saeculo 1 a.C.n. aut 1
Categoria:Mortui 66
Categoria:Consules
Categoria:Philosophi Italiae Romanae
Categoria:Senatores
Categoria:Gens Claudia
Categoria:Morte damnati
Categoria:Homines qui sibi mortem consciverunt
Taksin (rex Siamensis)

**Taksin** (ตากสิน natus anno 1734; mortuus anno 1782) fuit rex Siamensis.

Udia urbe a Birmanis anno 1767 deleta, Taksin cum aliis pro patria repugnavit, seque rex proclamavit, et Thonburi in urbe praesidium posuit. Ei servaverunt duces exercituum *chao phraya* Surasih et Chakri, cuius filiam (nomine incognito) Taksin in matrimonio duxit, puerumque genuit Supantuwongse. Chakri autem anno 1782, rerum novarum cupidus, regem interfecit et, nomine *Rama* sibi imposito, regnum usurpavit.

## Bibliographia 
* Chakrabongse, Chula. 1960. *Lords of Life: The paternal monarchy of Bangkok 1782-1932.* Londinii: Alvin Redman.

Categoria:Necati
Categoria:Reges Siamenses
Categoria:Repugnatores
Kasatra (princeps Siamensis)

**Kasatra** (nomine primordiali *Supantawongse*; natus 1779; mortuus 1809) fuit filius regis Siamensis Taksin e filia (nomine incognito) ducis Chakri genitus. Regno ab eodem Chakri anno 1782 usurpato, Supantawongse nomine novo Kasatra in familia principis retentus est. Anno autem 1809, rege mortuo, successor Rama II coniurationem quandam Kasatrae suspiciens, eum supplicio mortis damnavit.

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 82, 119.

Categoria:Familia regia Siamensis
Categoria:Nati saeculo 18
Categoria:Mortui 1809
Rama I (rex Siamensium)

**Rama Tibodi** (nomine primordiali *Thong Duang*, postea **Chao Phraya Chakri** et a posterioribus **Rama I** nuncupatus; natus 1737; mortuus 1809) fuit a die 6 Aprilis 1782 rex Siamensis, primus ille familiae Chakri. Eo anno regem anteriorem Taksin, e regno a ministro Phraya Sanka eiectum, interfici iussit. Rama I novam urbem ad ruinam castelli Francorum Bancoq aedificavit, materiem e ruinis Aiuthiae extractam; ibi palatium et praesidium constituit nomine novo Krung Thep ('Caput regni caeleste') imposito.

Rama I uxores viginti et novem accepit; filias viginti et quinque, filios septemdecim genuit, inter quos:
* ex Amarindra (uxore principali, post mortem "regina" nuncupata)
** Ramam II patris successorem
** filiam (nomine ignoto) quam in matrimonium duxit rex anterior 

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 70-116.
* Dhani Nivat princeps, "The Reconstruction of Rama I of the Chakri Dynasty" in *Journal of the Siam Society* vol. 43 no. 1 (1955).
* Dhani Nivat princeps, "The Age of King Rama I of the Chakri Dynasty" in *Journal of the Siam Society* vol. 46 no. 1 (1958).

Categoria:Nati 1737
Categoria:Mortui 1809
Categoria:Reges Siamenses
Surasih (princeps Siamensis)

*Chao Phraya* **Surasih** (nomine primordiali *Boonma*; natus 1743; mortuus 1803) fuit frater minor natu regis Ramae I et ab anno 1782 *uparaja* seu sub-rex Siamensis. Surasih anno 1803 se moriturum recognovisse coniurationemque cum filiis ut regnum eis nancisceretur praeparavisse frater Rama I praetendit, qui eodem anno, Surasih nuper mortuo, filios eius supplicio mortis damnavit duos, scilicet Lamuan et Intapat.

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 70-112.

Categoria:Familia regia Siamensis
Categoria:Nati 1737
Categoria:Mortui 1809
Rama II (rex Siamensium)

thumb|Rama II
**Rama II** (nominibus anterioribus *Chim* et *Isarasunthorn*; natus 1768; mortuus 1824) fuit ab anno 1809 usque ad obitum rex Siamensis. Fuit filius ducis Chakri quem ex uxore Amarindra genuit; Chakri anno 1782 regnum Siamense nactus est. Patre mortuo Isarasunthorn ipse regnum recepit et anno 1810 matri titulum reginalem imposuit.

Uxores triginta et octo accepit; filios triginta et octo filiasque triginta et quinque genuit, inter quos:
* e principissa Boonrod germana sua:
** Mongkut rex futurus 
** Chutamani
* e principissa quadam Vientianensi:
** Maha Mala, principum legatorumque proavus
* e Riem gubernatoris Nondaburi filia:
** Chesda Bodin, filius maior natu, rex futurus
* ex uxoribus aliis:
** Nuam, reginae Sirikit proavus
** Pramoj, virorum publicorum proavus

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 117-142.
* John Crawfurd, *A Journal of an Embassy from the Governor-General of India to the Courts of Siam and Cochin-China*. Londinii, 1828.

Categoria:Reges Siamenses
Categoria:Nati 1768
Categoria:Mortui 1824
Rama III (rex Siamensium)

**Rama III** sive *Nangklao* (nominibus anterioribus *Tup* et *Chesda Bodin*; natus 1788; mortuus 1851) fuit ab anno 1824 usque ad obitum rex Siamensis. Fuit filius regis Ramae II uxorisque eius Riem.

Rama III uxores triginta et quinque accepit, e quibus viginti et novem filias, viginti et duo filios genuit, inter quos princeps Mataya architectus et pictor.

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 143-177.
* Edmund Roberts, *Embassy to the Eastern Courts of Cochin-China, Siam and Muscat*. Novi Eboraci 1837.

Categoria:Reges Siamenses
Categoria:Nati 1788
Categoria:Mortui 1851
Chulalongkorn (rex Siamensium)

thumb|Chulalongkorn Rex
**Chulalongkorn** sive **Chula Chom Klao** (**จุลจอมเกล้า**; 1853–1910) fuit ab anno 1868 usque ad obitum rex Siamensis. Fuit filius regis Mongkut e regina Debsirindra genitus. Inter consiliarios habuit Gustavum Rolin-Jaequemyns, iuris consultum, origine Belgam, qui libertatem regni Siamensis summo ingenio protegit. Anno 1897, rex Europam petivit atque iter per Russiam, Prussiam, Austriam, Franciam, Britanniam fecit; anno 1907 in Anglia rursus profectus est

Septuaginta sex liberos genuit (filias quadraginta et quattuor, filios triginta et duos); novaginta et duas uxores accepit, inter quas tres sorores suas, filias regis Mongkut, sed matris aliae nomine Piam, sorores etiam principis Devawongse:
* Sunandha, quae cum liberos mortua est anno 1881
* Sawang, e qua octo liberos genuit, inter quos
** Vajirunhis, anno 1878 natum, anno 1895 mortuum
** Valaya, anno 1884 natam
** Mahidol Adulyadej, anno 1892 natum, pater regum Ananda Mahidol et Bhumibol Adulyadej
* Saowabha, titulo uxoris primariae distincta, e qua novem liberos genuit, inter quos
** Vajiravudh, anno 1881 natum, regem futurum, patris successorem
** Chakrabongse, anno 1883 natum
** Asdang, anno 1889 natum
** Chutatuj, anno 1892 natum
** Prajadhipok, anno 1893 natum, regem futurum, fratris Vajiravudh successorem
Inter uxores alias accepit:
* Sukhumala, qui et illa soror regis fuit ex alia matre; ex ea duos liberos genuit, inter quos:
** Paripatra, anno 1881 natum
* *chao chom* Talub, e qua genuit:
** Rabi, anno 1874 natum, principissae Javalit patrem, familiae Rabibatana proavum
* *chao chom* Ward, e qua genuit:
** Purachatra, anno 1882 natum, familiae Chatrachai proavus
* principissam Sai, e qua genuit:
** Yugala, anno 1883 natum, familiae Yugala proavum
* *chao chom* Neung, e qua genuit:
** Rangsit, anno 1885 natum, familiae Rangsit proavum

## Bibliographia 
* Chula Chakrabongse. 1960. *Lords of Life: the paternal monarchy of Bangkok 1782–1932.* Londinii: Alvin Redman, pp. 216-267.

## Nexus externi 
* Index uxorum liberorumque regis Chulalongkorn apud Vicipaediam Thai

Categoria:Reges Siamenses
Categoria:Scriptores de re cibaria
Vajiravudh

[thumb|Rex Vajiravudh cum matre [Saowabha (regina Siamensis)|Saowabha et fratribus, inter quos vidimus successorem Prajadhipok]]
thumb|Rex Vajiravudh
**Vajiravudh** sive **Rama VI** (natus 1881; mortuus 1925) fuit ab anno 1910 usque ad obitum rex Siamensis.

Natus die 1 Ianuarii 1881 Vajiravudh fuit filius maior natu quem genuit rex Chulalongkorn ex uxore (quae et soror) eius Saowabha. Princeps Vajiravudh fuit alumnus Collegii Regii Militaris iuxta Sandhurst et postea (annis 1900-1901) Aedis Christi universitatis Oxoniensis.

Patre anno 1910 e vita exiente, fratre Vajirunhis primo natu (ex alia matre) iam mortuo, regnum Vajiravudh accepit. Anno 1912 novas res moverunt milites nonnulli; qua re cognita, fratre Chakrabongse adiuvante, Vajiravudh coniuratos in captivitatem misit. Anno 1917 coniuratio altera orta est a quibusdam qui in Germania rei militari studuerunt ut principi Paripatra regnum transmiserent, sed vano. Die 25 Novembris 1925, filia nuper genita sed filio carens, Vajiravudh mortuus est, successore fratre Prajadhipok.

Rex Vajiravudh tres fabulas Gulielmi Shakespeare in linguam Thai transtulit, scilicet *Romeo and Juliet*, *The Merchant of Venice*, *As You Like It*.

## Familia 
Vajiravudh in matrimonium duxit:
*
* Khruokeau Abhaiwongse cui nomen dedit "Suvadhana", e qua genuit
** Bejaratana principissa, nata die 24 Novembris 1925

## Notae 

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 268-301.
* W. F. Vella, *Chaiyo! The role of King Vajiravudh in the development of Thai nationalism*. Honolulu: University of Hawaii Press, 1978.

Categoria:Reges Siamenses
Categoria:Alumni Universitatis Oxoniensis
Categoria:Alumni Collegii et Academiae Sandhurst
Categoria:Interpretes Shakesperiani
Categoria:Nati 1881
Categoria:Mortui 1925
Prajadhipok

**Prajadhipok** sive *Pok Klao* (natus 1893; mortuus 1941) fuit ab anno 1925 usque ad 1935 rex Siamensis, in quo anno regnum abdicavit. 

Prajadhipok fuit filius regis Chulalongkorn et uxoris sororisque eius Saowabha. Fuit alumnus collegii Etonensis et Academiae Militaris iuxta Woolwich. Anno 1921 Europam ob salutem recuperandam petivit; ibi apud Scholam Saint-Cyr rebus militaribus studuit.

Anno 1918 in matrimonium duxit germana Rambhai Barni, filia principis Svasti. Anno 1925, fratre maximo natu Vajiravudh (qui antea rex fuerat) mortuo, fratre altero Chakrabongse iam decesso, Prajadhipok regnum accepit.

Princeps Amoradat fuit adiutor castrensis (*aide-de-camp*) regis Prajadhipok.

## Notae 

## Bibliographia 
[thumb|Prajadhipok iuvenis anno 1914 apud [Aldershot in Anglia pictus]]
* Amoradat, [Ephemeris regalis] in *Maha Ananthanuson* ed. Sak Sinlapanon (Bancoci 1946) pp. 22-24.
* Benjamin A. Batson, *The End of the Absolute Monarchy in Siam*. Singapurae: Oxford University Press, 1984. ISBN 0-19-582612-4
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 302-323.
* Kobkua Suwannathat-Pian, ''Kings, Country and Constitutions: Thailand's Political Development, 1932-2000''. Londinii: Routledge, 2003. ISBN 0-7007-1473-1 Paginae selectae

Categoria:Reges Siamenses
Categoria:Alumni Collegii Etonensis
Categoria:Alumni Academiae Woolwich
Categoria:Alumni Scholae ad Sanctum Cyricum
Categoria:Nati 1893
Categoria:Mortui 1941
Ananda Mahidol (rex Siamensium)

[thumb|upright=0.7|left|Ananda Mahidol, [rex puer.]]
**Ananda Mahidol** (**อานันทมหิดล**; natus 1925; a seipso seu ab alio quodam anno 1946 necatus) fuit ab anno 1935 usque ad obitum rex Siamensis. Filius fuit principis Mahidol Adulyadej (eaque re nepos regis Chulalongkorn) uxorisque suae Srinagarindrae. Rege Prajadhipok regnum anno 1935 abdicato, Ananda Mahidol eo successit; quo mortuo regnum suscepit frater Bhumibol Adulyadej. 

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 318-332.
* Kobkua Suwannathat-Pian, ''Kings, Country and Constitutions: Thailand's Political Development, 1932-2000''. Londinii: Routledge, 2003. ISBN 0-7007-1473-1 Paginae selectae

Categoria:Necati
Categoria:Reges Siamenses
Bhumibol Adulyadej

**Bhumibol Adulyadej** (lingua Thai ภูมิพลอดุลยเดช; natus Cantabrigiae Massachusettensium die 5 Decembris 1927; Bancoci mortuus die 13 Octobris 2016) fuit rex Siamensis, filius principis Mahidol Adulyadej et nepos regis Chulalongkorn. Mortuo anno 1946 fratre maiore natu Ananda Mahidol qui avo succederat, Bhumibol Adulyadej regnum suscepit. Ex uxore Sirikit filium Vajiralongkorn filiasque tres genuit. Diadema ei rite impositum est die 5 Maii 1950. Eius corpus maximis dignitatibus crematum est Bancoci noctu dierum 26–27 Octobris 2017.

## Familia 
Bhumibol Adulyadej uxorem Sirikit die 28 Aprilis 1950 duxit. Ex ea genuit:
* filiam Ubolratana Rajakanya die 5 Aprilis 1951 Lausannae natam, quae Petro Ladd Jensen filias duas filiumque (iam mortuum) peperit 
* filium Vajiralongkorn die 28 Iulii 1952 natum, patris successorem
* filiam Sirindhorn die 2 Aprilis 1955 natam
* filiam Chulabhorn, die 4 Iulii 1957 natam

## Bibliographia 
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 331-337.
* Paul M. Handley, *The King Never Smiles*. New Haven: Yale University Press, 2006. ISBN 0-300-10682-3. 
* Andrew MacGregor Marshall, ''A Kingdom in Crisis: Thailand's Struggle for Democracy in the Twenty-first Century*. Zed Books, 2014
* Bruce Palling, "King Bhumibol Adulyadej obituary" in *The Guardian* (13 Octobris 2016)
* William Stevenson, *The Revolutionary King*. Constable and Robinson, 2001. ISBN 1-84119-451-4 .
* Kobkua Suwannathat-Pian, *Kings, Country and Constitutions: Thailand's Political Development, 1932-2000''. Londinii: Routledge, 2003. ISBN 0-7007-1473-1. 

## Nexus externi 
* Andrew MacGregor Marshall, "Thailand’s Moment of Truth. 1" "2"

Categoria:Reges Siamenses
Categoria:Incolae Massachusettae
Categoria:Nati 1927
Categoria:Mortui 2016
Lucius Calpurnius Piso (consul 57)

**Lucius Calpurnius Piso** (nescimus, quando natus sit, mortuus est anno 70) senator Romanus erat. Pater eius Lucius Calpurnius Piso fuit, qui anno 27 consul ordinarius creatus est. Frater Gaius Calpurnius Piso erat. Ipse anno 57 cum Nerone consul ordinarius fuit. Annis 60 ad usque 63 *curator aquarum* erat. Praeterea erat *frater Arvalis*. Anno 62 cum Aulo Ducenio Gemino, consule suffecto anni 61 et Aulo Pompeio Paulino vectigalibus praepositus est. Anno 69/70 proconsul Africam administravit. Anno 70 a Gaio Capetano Rantio Quirinali Valerio Festo, qui tum legioni Africae legatus praefuit, interfectus est, quod Vitelliani parti favisset. 

## Notae 
Categoria:Senatores
Categoria:Proconsules Africae
Categoria:Mortui 70
Categoria:Nati saeculo 1 a.C.n. aut 1
Lucius Caesius Martialis

**Lucius Caesius Martialis** (nescimus, quando natus mortuusve sit) senator Romanus primo saeculo post Christum natum fuit. Anno 57 mensibus Iulii ad usque Decembrem consul suffectus erat.

## Notae 

Categoria:Consules
Categoria:Senatores
Martialis, Lucius
Marcus Valerius Messalla Corvinus

**Marcus Valerius Messalla Corvinus** (nescimus, quando natus mortuusve sit) senator Romanus patricius primo saeculo post Christum natum erat. Pater eius Marcus Valerius Messalla Messallinus, consul ordinarius anni 20 fuit, mater Domitia Lepida, soror Valeria Messalina, uxor Claudii imperatoris. Frater ex matre fuit Fausti Cornelii Sullae Felicis, consulis ordinarii anni 52. Ipse anno 46 vel 47 fuit frater Arvalis, anno 58 consul ordinarius cum Nerone imperatore, qui eum inopia laborantem pecunia adiuvit. Messalla Corvinus ultimus ex Valeriis patriciis fuit.

## Notae 

Categoria:Senatores
Messalla Corvinus, Marcus
Categoria:Consules
Categoria:Nati saeculo 1
Categoria:Mortui saeculo 1
Explorator

**Explorator,** etiam **emissarius** et **speculator** (Anglice: *scout, spy*), in exercitu Romano temporibus antiquis fuit miles vel homo non militaris qui, hostium itineribus locisque exploratis, ducibus Romanis inventa deferebat. Generatim saeculis recentioribus, explorator (Anglice: *explorer*) est qui maria terrasque praecipue peregrinas explorat vel investigat, et saepe de quibus scribit. Hic index talium exploratorum digestus est nomine; vide etiam nexus.

## A
## B
## C
## D
## E
## F
## G
## H
## I
## J
## K
## L
## M 
## N
## O
## P
## Q
## R
## S
## T
## U
## V
## W
## Y
## Z
* Aetas Inventionis
* Anthropologia
* Astronauta/Cosmonauta
* Bandeirantes
* Circumnavigatio
* Commercium condimentorum
* Commercium trans Saharam
* Conquistatores
* Exploratio
* Geographia
* Index exploratorum maritimorum
* Internationalis Spatii Statio
* Lesta
* Litterae de peregrinatione
* Radhanites
* Via Serica

## Adnotationes

Categoria:Exploratio
Categoria:Indices hominum
Categoria:Munera
Mongkut (rex Siamensium)

[thumb|Rex Mongkut senex cum successore principe [Chulalongkorn (rex Siamensis)|Chulalongkorn]]
**Mongkut** sive **Chom Klao** (**จอมเกล้า**; natus die 18 Octobris 1804; mortuus die 1 Octobris 1868) fuit ab anno 1851 usque ad obitum rex Siamensium (ita Latine se subsignavit). Fuit filius principis Isarasunthorn (qui postea fit rex sub nomine *Rama II*) uxorisque eius Bunrod.

## Familia 
Mongkut uxores triginta et quinque accepit, e quibus quadraginta et tres filias, triginta et novem filios genuit, inter quos:
* ex uxore prima:
** Nobawongse, avum patriarchae 
* e Debsirindra filia maiore natu principis Mataya, nepte regis Ramae III
** Chulalongkorn, anno 1853 natum, patris successorem
** Chandornmondon, anno 1855 natam, 1863 mortuam
** Chaturonrasmi, anno 1856 natum, proavum familiae Chakrabandhu
** Bhanurangsri, anno 1860 natum, proavus familiae Bhanubandhu
* e *chao chom* Piam
** Devawongse, anno 1858 natum, proavum familiae Devakul et reginae Sirikit
** Svasti, anno 1865 natum, proavum familiae Svastivatana, pater reginae Rambai Bani
** Sunandha, quae inter uxores regis Chulalongkorn accepta est
** Saowabha, quae inter uxores regis Chulalongkorn accepta est
** Sawang, quae inter uxores regis Chulalongkorn accepta est
* e *chao chom* Klin
** Krida, anno 1855 natum, postea *Naresr* nuncupatum, proavum familiae Kridakara
* e *chao chom* Sangwalya
** Prachak, anno 1855 natum, proavum familiae Thongyai
* e *chao chom* Pae
** Vajirañana, anno 1859 natum, patriarcham
* e *chao chom* Hun
** Sommot, anno 1860 natum, proavum familiae Svastikul
** Mahisara, anno 1866 natum, proavum familiae Jaiyanta
* e *chao chom* Kien
** Varavan, anno 1861 natum, postea *Naradhib* nuncupatum, proavum familiae Varavan
* e *chao chom* Chum
** Damrong Rajanubhab, anno 1862 natum, proavum familiae Diskul
* e *chao chom* Haem
** Sri, anno 1862 natum
* e Banarai (filia minor natu principis Mataya, neptis regis Rama III)
** Naris, anno 1863/4 natum, proavum familiae Chitrabongse
* e Manda Samli
** Sukhumala, anno 1861 natam, quam inter uxores accepit rex Chulalongkorn

## Nexus externi 
* Index uxorum liberorumque regis Mongkut apud Vicipaediam Thai
* Genealogia 

## Bibliographia 
* Sir John Bowring, *The Kingdom and People of Siam*. Londinii 1857.
* Chula Chakrabongse, *Lords of Life: the paternal monarchy of Bangkok 1782-1932* (Londinii: Alvin Redman, 1960) pp. 178-215.
* Alexander B. Griswold, "The Real King Mongkut of Siam" in *Eastern World* (March 1955).
* Anna Leonowens, *The English Governess at the Siamese Court*. Boston, 1871.
* M. R. Seni Pramoj, "King Mongkut as Legislator" in *Journal of the Siam Society* vol. 38.

Categoria:Reges Siamenses
Categoria:Abbates
Categoria:Nati 1804
Categoria:Mortui 1868
Gaius Fonteius Agrippa

**Gaius Fonteius Agrippa** (nescimus, quando natus sit, mortuus anno 70) senator Romanus fuit. Pater eius Fonteius Agrippa anno 16 Marcum Scribonium Libonem Drusum praetorem maiestatis accusavit. Sororem habuit, quae anno 19 virgo vestalis creata non est, quod pater divortium fecerat cum uxore. Ipse anno 58 mensibus Maio et Iunio  consul suffectus Nerone imperatori  successit, annis 66 ad usque 68 *curator aquarum* fuit. Annis 68/69 proconsul Asiae fuit. Bello civili Vespasiano favit, qui Fonteium anno 69 exeunte legatum Augusti pro praetore in Moesiam provinciam misit. Ibi anno 70 in pugna contra Sarmatas cecidit.

## Notae 
Categoria:Consules
Categoria:Senatores
Categoria:Proconsules Asiae
Categoria:Legati Moesiae
Categoria:Mortui 70
Categoria:Nati saeculo 1
Nanus (mythologia)

thumb|Nanus.
**Nanus** (Graece ) vel **pumilio** in fabulis scriptis est creatura homini specie similis, at statura exiguior et crassior. Dicuntur nani saepius habitare sub terra et diligere aurum et alia pretiosa quatinus minera peralta sub montibus fodant, ibi aulas magnificas construentes in quibus thesauros servent.

Nani sunt etiam personae Ludi Catacumbarum et Catobleparum et Warhammer, Sacred underworld.

## Bibliographia 
* Gilliver, Peter. Mashall, Jeremy. Weiner, Edmund (2009). *The Ring of Words: Tolkien and the Oxford English Dictionary*. Oxford University Press. .
* Gundarsson, KveldulfR Hagan (2007). *Elves, Wights, and Trolls*. Studies Towards the Practice of Germanic Heathenry, 1. iUniverse. 
* Gygax, Gary (1979). "Books Are Books, Games Are Games". *Dragon*, 31. Repr. (1981) in: Kim Mohan, ed. *Best of Dragon, Volume 2: A collection of creatures and characters, opinions and options from the first four years of Dragon magazine*. Dragon, 
* Griffiths, Bill (1996). *Aspects of Anglo-Saxon Magic*. Anglo-Saxon Books. 1-898281-15-7
* Hafstein, Valdimir Tr. (2002). "Dwarfs" as collected in Lindahl, Carl. McNamara, John. Lindow, John. (2002). *Medieval Folklore*. Oxford University Press. 
* Jakobsson, Ármann (2005): "The Hole: Problems in Medieval Dwarfology," *Arv* 61 (2005), 53–76.
* Liberman, Anatoly (2008). *An Analytic Dictionary of English Etymology*. University of Minnesota Press. 
* Lindow, John (2001). *Norse Mythology: A Guide to the Gods, Heroes, Rituals, and Beliefs*. Oxford University Press. 
* Motz, Lotte (1983). *The Wise One of the Mountain: Form, Function and Significance of the Subterranean Smith: A Study in Folklore*. Göppinger Arbeiten zur Germanistik, 379. Kümmerle. 
* Orchard, Andy (1997). *Dictionary of Norse Myth and Legend*. Cassell. 
* Orel, Vladimir (2003). *A Handbook of Germanic Etymology*. Brill. 
* Schäfke, Werner (2015): Dwarves, Trolls, Ogres, and Giants. In Albrecht Classen (Ed.): Handbook of medieval culture. Fundamental aspects and conditions of the European middle ages, vol. 1. Berlin: de Gruyter, pp.&nbsp;347–383.
* Simek, Rudolf (2007) translated by Angela Hall. *Dictionary of Northern Mythology*. D.S. Brewer 
* Storms, Godfrid (1948). *Anglo-Saxon Magic*. Nijhoff. 

## Nexus externi 
* Khazâd

Categoria:Gentes ficticiae
Categoria:Mythologia
Cichlidae

**Cichlidae** sunt familia piscium ordinis Perciformum.

## Bibliographia 
* Stefanie B. R. Penk et al., "New fossil cichlid from the middle Miocene of East Africa revealed as oldest known member of the Oreochromini" in *Nature Scientific Reports* vol. 9 no. 10198 (15 Iulii 2019)

## Nexus externi 
!
Categoria:Taxa Heckel
Categoria:Taxa 1840
Categoria:Familiae animalium
Gaius Fonteius Capito (consul 59)

**Gaius Fonteius Capito** (nescimus, quando natus mortuusve sit) senator Romanus primo saeculo post Christum natum fuit. Pater aut avus eius Gaius Fonteius Capito, consul anni 12 fuit. Ipse anno 59 consulatum ordinarium gessit. Forsitan Gaius et Fonteius Capito, consul ordinarius anni 67, erat.

## Notae 
Categoria:Senatores
Categoria:Nati saeculo 1 a.C.n. aut 1
Categoria:Mortui saeculo 1
Palla Strozzi

**Palla Strozzi** (natus circa annum 1373 Florentiae; mortuus die 8 Maii 1462 Patavii) fuit mercator argentariae et philologus, humanista Italicus. Anno 1395, is in Florentiam Manuelem Chrysoloram duxit, qui eum Linguam Graecam docuit. Strozzi multa opera manu scripta conlegit et primam bibliothecam publicam Florentinam condidit.

Cum anno 1434 Cosimus Medices Florentiam rediit, Stroyi proscriptum et ex urbe expulsus est. Nam multos annos exsul Patavii vixit, et ibi aetate provectus obiit.

## Nexus externus
* Cosmographia

Categoria:Nati 1373
Categoria:Mortui 1462
Categoria:Humanistae
Categoria:Incolae Italiae
Categoria:Mercatores